
Kepler fedési kettőscsillagok LAMOST spektrumokból meghatározott radiális sebességeinek vizsgálata

Kulcsszavak: kettőscsillagok;iSpec;radiálissebesség-görbe;spektroszkópia
A dolgozatomban fedési kettőscsillagok spektroszkópiai vizsgálatát mutatom be, amelyet az iSpec program segítségével végeztem el. A vizsgálat a Kepler fedési katalógusban szereplő kettőscsillagok radiálissebesség-görbéinek előállításával és elemzésével történt a LAMOST égboltfelmérő-program közepes felbontású spektrumokat tartalmazó adatbázisának felhasználásával. A görbék készítését egy az iSpec-hez írt félautomata Python-kód segítségével végeztem el. Ez a kód a radiálissebesség-görbék előállítása mellett kepleri pályamodelleket is illeszt azokra, majd a pályaparamétereket is kiszámítja, amelyek fontosak a csillagok további fizikai paramétereinek meghatározásához és fejlődésük vizsgálatához. A dolgozatban bemutatok példákat egy- és kétvonalas sebességgörbékre kör- és excentrikus pályák esetén is.



